Държавен вестник, бр. 44, 2000 г., стр. 3

Б Р О Й 44
Д Ъ Р Ж А В Е Н   В Е С Т Н И К
С Т Р .  3
МИНИСТЕРСКИ СЪВЕТ
ПОСТАНОВЛЕНИЕ  № 88
ОТ 23 МАЙ 2000 Г.
за организацията на ученическото столово
хранене
МИНИСТЕРСКИЯТ СЪВЕТ
П О С Т А Н О В И :
Чл. 1. С постановлението се уреждат орга-
низацията и субсидирането на ученическото сто-
лово хранене.
Чл. 2. (1) Ученическото столово хранене се
организира в ученически столове и бюфети.
(2) Ученическото столово хранене се субси-
дира от:
1. републиканския бюджет чрез бюджети-
те на министерствата, ведомствата и други
бюджетни организации—за държавните учи-
лища към тях;
2. общинския бюджет—за общинските
училища.
Чл. 3. (1) Ученическото столово  хранене се
организира чрез:
1. дейностите по бюджета;
2. специализирани  общински предприятия;
3. търговци по смисъла на Търговския
закон.
(2) Когато ученическото столово хранене се
организира по реда на ал. 1, т. 3, изпълнителите
се определят съгласно Закона за обществените
поръчки.
Чл. 4. (1) Субсидията за поевтиняване на
храната и за режийните разноски се ползва от
учениците, като с размера є се намалява це-
ната на консумираната храна, изчислена по
себестойност.
(2) Субсидията по ал. 1 се изплаща за факти-
чески извършени и отчетени брой хранения.
(3) Редът за ползване на субсидия за отдел-
ните хранения и отчитането на храненията се
определят с инструкция на министъра на обра-
зованието и науката съгласувано с министъра
на финансите.
(4) Училищата осъществяват дейността по
столовото хранене на учениците със средст-
ва, предоставени от бюджета, и от собствени
приходи.
(5) За отчитане на оборотите от продажбата
на храна се използват  електронни касови апа-
рати с фискална памет.
Чл. 5. Нормативите за поевтиняване на хра-
ната и режийните разноски за ученическото
столово хранене се определят ежегодно от ми-
нистрите и от ръководителите на ведомства—
за държавните училища, и от общинските съве-
ти—за общинските училища, съобразно възмож-
ностите на бюджетите им.
Чл. 6. (1) Храната в ученическите столове се
приготвя в съответствие с физиологичните нор-
ми за хранене и Сборника с рецепти за учени-
чески столове и бюфети, утвърдени от минис-
търа на здравеопазването.
(2) Ученическите бюфети предлагат санд-
вичи, закуски, мляко, безалкохолни напитки и
др. при спазване на минимален задължителен
асортимент за подкрепително хранене, утвър-
ден от министъра на здравеопазването.
(3) Храната в столовете на оздравителни-
те, санаториалните и другите специални учи-
лища, в които учениците се нуждаят от дие-
тично хранене, се приготвя в съответствие с
изискванията на рецептурниците за диетично
хранене, утвърдени от министерството на здра-
веопазването.
Чл. 7. Министерството на образованието
и науката и Министерството на здравеопаз-
ването осъществяват методическо ръковод-
ство и контрол върху ученическото  столово
хранене.
Допълнителни разпоредби
§ 1. За времето на престоя им в домовете за
отглеждане и възпитание на деца, лишени от
родителски грижи, в специалните училища за
ученици със сензорни увреждания, с хронични
заболявания, с умствена изостаналост, с мно-
жество увреждания, с девиантно поведение,
както и  в логопедични училища от интернатен
тип настанените деца и ученици получават без-
платна храна.
§ 2. Средствата за осигуряване на безплатна
храна по § 1 се предвиждат  в съответния бюджет.
§ 3. “Себестойността на храната” по смисъ-
ла на чл. 4, ал. 1 включва основните производ-
ствени разходи за производството и реализаци-
ята є, отчетени съгласно изискванията на На-
ционален счетоводен стандарт 2—Отчитане на
основните производствени разходи и на разхо-
дите по доставките.
Преходни и заключителни разпоредби
§ 4. Отменя се Постановление № 83 на Ми-
нистерския съвет от 1996 г. за организацията и
финансирането на ученическото столово хра-
нене (обн., ДВ, бр. 35 от 1996 г.; изм. и доп.,
бр. 61 от 1997 г. и бр. 13 от 1999 г.).
§ 5. Постановлението се приема на основа-
ние  чл. 34, ал. 1 във връзка с чл. 36, т. 5 от Закона
за народната просвета.
§ 6. Изпълнението на постановлението се
възлага на министъра на образованието и нау-
ката, на министъра на здравеопазването и на
министъра на финансите.
Министър-председател: Иван Костов
Главен секретар на Министерския съвет:
Елиана Масева
29195